U-I-144/99
Natisni
Opravilna št.:
U-I-144/99
Datum odločitve:
16. 5. 2002
Objavljeno:
OdlUS XI, 76
ECLI:
ECLI:SI:USRS:2002:U.I.144.99
Akt:
Dopis Ministrstva za notranje zadeve, Urada za javno varnost Ljubljana, št. 0001/5-1-S-018/519-98-99 z dne 11. 3. 1999
Izrek:
Pobuda za začetek postopka za oceno ustavnosti in zakonitosti dopisa Ministrstva za notranje zadeve, Urada za javno varnost Ljubljana, št. 0001/5-1-S-018/519-98-99 z dne 11. 3. 1999 se zavrže.
Evidenčni stavek:
Ustavno sodišče je zavrglo pobudo za oceno ustavnosti in zakonitosti dopisa Ministrstva za notranje zadeve, Urada za javno varnost Ljubljana, ker ni predpis za oceno katerega bi bilo pristojno.
Geslo:
Nepristojnost Ustavnega sodišča za presojo akta, ki ni predpis.
Pravna podlaga:
Zakon o Ustavnem sodišču (ZUstS), 21., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Ljubica Jančič, Maribor
Datum vloge:
9. 6. 1999
Vrsta odločitve:
sklep
Vrsta rešitve:
zavrženje
Dokument:
US21435
Dokument v PDF obliki:
U-I-144-99.pdf
115 KB
Prenesite datoteko
U-I-144/99
16. 5. 2002
S K L E P
Ustavno sodišče je v postopku za preizkus pobude Ljubice Jančič iz Maribora na seji dne 16. maja 2002
s k l e n i l o :
Pobuda za začetek postopka za oceno ustavnosti in zakonitosti dopisa Ministrstva za notranje zadeve, Urada za javno varnost Ljubljana, št. 0001/5-1-S-018/519-98-99 z dne 11. 3. 1999 se zavrže.
O b r a z l o ž i t e v
1. Pobudnica je dne 17. 5. 1999 Ustavnemu sodišču posredovala vlogo, ki je bila vpisana v R-II vpisnik pod številko R-II- 57/99. Vlogo je naslovila "pobuda za oceno ustavnosti in zakonitosti", iz nje pa je bilo razvidno, da se ne strinja z dopisom Ministrstva za notranje zadeve, Urada za javno varnost.
Ustavno sodišče je tudi zaprosila za odgovore na nekatera konkretno zastavljena vprašanja. Z dopisom sekretarke z dne 31. 5. 1999, ki ga je prejela dne 2. 6. 1999, je bila pobudnica opozorjena na pristojnosti Ustavnega sodišča. Dne 8. 6. 1999 pa je Ustavnemu sodišču posredovala vlogo, v kateri je navedla, da podaja pobudo za oceno ustavnosti in zakonitosti dopisa Ministrstva za notranje zadeve, Urada za javno varnost Ljubljana, št. 0001/5-1-s-018/519-98-99 z dne 11. 3. 1999.
Navedena vloga je bila zato vpisana v U-I vpisnik pod številko U-I-144/ 99. V pobudi za oceno ustavnosti in zakonitosti pobudnica navaja, da naj bi bili z izpodbijanim dopisom kršeni 14. člen, drugi odstavek 15. člena, 22. člen, 26. člen in 34. člen Ustave, 13. in 14. člen Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 - EKČP), 4. točka posebnega dela Kazenskega zakonika (Uradni list RS, št. 63/94 in nasl. - KZ) in 145. člen ter 1., 6., in 7. točka 148. člena Zakona o kazenskem postopku (Uradni list RS, št. 63/94 in nasl. - ZKP).
2. Na podlagi prvega odstavka 160. člena Ustave in 21. člena Zakona o Ustavnem sodišču (Uradni list RS, št. 15/94 - v nadaljevanju ZUstS) odloča Ustavno sodišče med drugim o ustavnosti in zakonitosti predpisov in splošnih aktov za izvrševanje javnih pooblastil. Izpodbijani dopis po svoji pravni naravi ni ne predpis ne splošni akt za izvrševanje javnih pooblastil. Gre namreč le za odgovor Ministrstva za notranje zadeve, Urada za javno varnost, podpisan s strani generalnega direktorja policije, na konkretno pisanje pobudnice, oziroma za oceno ravnanja Urada za pritožbe in notranjo zaščito v konkretnem primeru.
3. Ker Ustavno sodišče ni pristojno za oceno ustavnosti in zakonitosti izpodbijanega dopisa, je pobudo zavrglo.
4. Ustavno sodišče je sprejelo ta sklep na podlagi 25. člena ZUstS v sestavi: namestnik predsednice dr. Janez Čebulj ter sodnici in sodniki Lojze Janko, Milojka Modrijan, dr. Mirjam Škrk, Franc Testen in dr. Lojze Ude. Sklep je sprejelo soglasno.
Namestnik predsednice
dr. Janez Čebulj